
ΤΕΥΧΟΣ ΔΕΥΤΕΡΟ 


Αρ 


. Φύλλου 3234 


ΑΠΟΦΑΣΕΙΣ 

Αριθμ. 977/2018 

Παροχή χρηματικής ενίσχυσης για την κάλυψη 
των τηλεπικοινωνιακών αναγκών των οικογενει¬ 
ών των πρόσωπων που περιήλθαν σε κατάστα¬ 
ση απρόβλεπτης έκτακτης ανάγκης εξαιτίας των 
πυρκαγιών που έπληξαν τις περιοχές της Περιφέ¬ 
ρειας Αττικής στις 23 και 24 Ιουλίου 2018. 

Ο ΥΠΟΥΡΓΟΣ ΨΗΦΙΑΚΗΣ ΠΟΛΙΤΙΚΗΣ, 
ΤΗΛΕΠΙΚΟΙΝΩΝΙΩΝ ΚΑΙ ΕΝΗΜΕΡΩΣΗΣ 

Έχοντας υπόψη: 

1) Την ΠΝΠ της 26ης Ιουλίου 2018 (ΑΊ38) «Έκτακτα 
μέτρα για τη στήριξη των πληγέντων και την αποκατά¬ 
σταση ζημιών από τις πυρκαγιές που έπληξαν περιοχές 
της Περιφέρειας Αττικής στις 23 και 24 Ιουλίου 2018», 
όπως ισχύει και ιδίως το άρθρο 12, παρ. 3. 

2) Τον ν. 4070/2012 (Α' 82) «Ρυθμίσεις Ηλεκτρονικών 
Επικοινωνιών, Μεταφορών, Δημοσίων Έργων και Άλλες 
διατάξεις», όπως ισχύει. 

3) Τον ν. 4270/2014 (Α' 143) «Αρχές δημοσιονομικής 
διαχείρισης και εποπτείας (ενσωμάτωση της Οδηγίας 
2011/85/ΕΕ) - δημόσιο λογιστικό και άλλες διατάξεις», 
όπως ισχύει. 

4) Τον ν. 3861/2010 (Α' 112) «Ενίσχυση της διαφάνειας 
με την υποχρεωτική ανάρτηση νόμων και πράξεων των 
κυβερνητικών, διοικητικών και αυτοδιοικητικών οργά¬ 
νων στο διαδίκτυο "Πρόγραμμα Διαύγεια" και άλλες δι¬ 
ατάξεις», όπως ισχύει. 

5) Το π.δ. 123/2016 (Α' 208) «Ανασύσταση και μετο- 
νομασία του Υπουργείου Διοικητικής Μεταρρύθμισης 
και Ηλεκτρονικής Διακυβέρνησης, ανασύσταση του 
Υπουργείου Τουρισμού, σύσταση Υπουργείου Μετανα- 
στευτικής Πολιτικής και Υπουργείου Ψηφιακής Πολιτι¬ 
κής, Τηλεπικοινωνιών και Ενημέρωσης, μετονομασία 
Υπουργείου Εσωτερικών και Διοικητικής Ανασυγκρό¬ 
τησης, Οικονομίας, Ανάπτυξης και Τουρισμού και Υπο¬ 
δομών, Μεταφορών και Δικτύων». 

6) Το π.δ. 125/2016 (Α' 210) «Διορισμός Υπουργών, 
Αναπληρωτών Υπουργών και Υφυπουργών». 

7) Το π.δ. 82/2017 (Α' 117) «Οργανισμός του Υπουρ¬ 
γείου Ψηφιακής Πολιτικής,Τηλεπικοινωνιών και Ενημέ¬ 
ρωσης», όπως ισχύει. 


8) Τα άρθρα 54 και 90 του «Κώδικα Νομοθεσίας για 
την Κυβέρνηση και τα κυβερνητικά όργανα», ο οποίος 
κυρώθηκε με το πρώτο άρθρο του π.δ. 63/2005 (Α' 98), 
όπως ισχύει. 

9) Την αριθμ. ΓΔΑΕΦΚ/οικ. 648/ΓΔστ5/30-7-2018 κοινή 
υπουργική απόφαση (Β' 3090) «Διαδικασία χορήγησης 
έκτακτης εφάπαξ ενίσχυσης σε πληγέντα φυσικά πρό¬ 
σωπα και επιχειρήσεις από τις πυρκαγιές στις 23 και 24 
Ιουλίου 2018 που έπληξαν περιοχές της Περιφέρειας 
Αττικής», όπως ισχύει. 

10) Το γεγονός ότι από την παρούσα δεν προκαλείται 
δαπάνη και το κόστος εφαρμογής της παρούσας θα κα¬ 
λυφθεί στο σύνολό του από το αδιάθετο αποθεματικό 
των οικονομικών διαχειρίσεων της Εθνικής Επιτροπής 
Τηλεπικοινωνιών και Ταχυδρομείων (ΕΕΤΤ) για τις ανά¬ 
γκες της ΓΓΤΤ, του έτους 2014. 

11) Την αριθμ. 970/2018/06.08.2018 (Β' 3221) κοινή 
υπουργική απόφαση των Υπουργών Οικονομικών και 
Ψηφιακής Πολιτικής, Τηλεπικοινωνιών και Ενημέρω¬ 
σης «Απόδοση στον Κρατικό Προϋπολογισμό μέρους 
του αδιάθετου αποθεματικού για δαπάνες της Γενικής 
ΓραμματείαςΤηλεπικοινωνιών και Ταχυδρομείων (ΓΓΤΤ) 
των οικονομικών διαχειρίσεων της Εθνικής Επιτροπής 
Τηλεπικοινωνιών καιΤαχυδρομείων (ΕΕΤΤ) έτους 2014». 

12) Την αριθμ. 971/07.08.2018 Σύμφωνη Γνώμη της 
ΓΔΟΥ του Υπουργείου Υποδομών και Μεταφορών. 

13) Την αριθμ. 975/2018/07.08.2018 Εισηγητική Έκθε¬ 
ση Δημοσιονομικών Επιπτώσεων της Γενικής Διεύθυν¬ 
σης Οικονομικών Υπηρεσιών της Γενικής Γραμματείας 
του Υπουργείου Ψηφιακής Πολιτικής, Τηλεπικοινωνιών 
και Ενημέρωσης, αποφασίζουμε: 

Την παροχή χρηματικής ενίσχυσης στις οικογένειες 
των προσώπων που περιήλθαν προσωρινά ή μόνιμα σε 
κατάσταση απρόβλεπτης έκτακτης ανάγκης εξαιτίας των 
πυρκαγιών που έπληξαν τις περιοχές της Περιφέρειας 
Αττικής στις 23 και 24 Ιουλίου 2018 για την κάλυψη των 
τηλεπικοινωνιακών τους αναγκών, σύμφωνα με τα κα¬ 
τωτέρω: 

Άρθρο 1 

Δικαιούχοι της χρηματικής ενίσχυσης 

Δικαιούχοι της χρηματικής ενίσχυσης της παρούσας 
είναι τα φυσικά πρόσωπα που καθορίστηκαν δικαιούχοι 
της έκτακτης εφάπαξ ενίσχυσης του άρθρου 12 παρ. 1 
της ΠΝΠ της 26ης Ιουλίου 2018 (Α' 138), δυνάμει των 

αποφάσεων της Διεύθυνσης Αποκατάστασης Επιπτώ¬ 
σεων Φυσικών Καταστροφών (ΔΑΕΦΚ) και της Γενικής 
Διεύθυνσης Οικονομικών Υπηρεσιών (ΓΔΟΥ) του Υπουρ¬ 
γείου Υποδομών και Μεταφορών, σύμφωνα με όσα προ- 
βλέπονται στην παρ. Β της υπ' αριθμ. ΓΔΑΕΦΚ/οικ. 648/ 
ΓΔστ5/30-7-2018 κοινής υπουργικής απόφασης (Β' 3090). 

Άρθρο 2 

Χρηματική ενίσχυση 

1. Η χρηματική ενίσχυση των δικαιούχων ανέρχεται, 
συνολικά, στο χρηματικό ποσό των χιλίων διακοσίων 
(1.200 €) ευρώ ανά κατοικία. 

2. Το χρηματικό ποσό της παρ. 1 καταβάλλεται εφάπαξ 
στους δικαιούχους, για την κάλυψη των τηλεπικοινωνια¬ 
κών τους δαπανών που αφορούν σε υπηρεσίες σταθερής 
και κινητής τηλεφωνίας καθώς και σε υπηρεσίες ευρυ- 
ζωνικής σύνδεσής τους στο διαδίκτυο. 

3. Στην περίπτωση περισσότερων του ενός δικαιού¬ 
χων της χρηματικής ενίσχυσης (π.χ. συνιδιοκτήτες που 
διαμένουν στην ίδια πληγείσα κατοικία) το παρεχόμενο 
χρηματικό ποσό ισομοιράζεται στους δικαιούχους. 

Άρθρο 3 

Διαδικασία χορήγησης της χρηματικής 

ενίσχυσης στους δικαιούχους 

Δεδομένης της απόδοσης του συνολικού ποσού που 
θα απαιτηθεί στον Τακτικό Κρατικό Προϋπολογισμό 


και της μεταφοράς αυτού στον Ειδικό Φορέα 39/110 
«Υπηρεσίες Υποδομών και Μεταφορών» του Υπουρ¬ 
γείου Υποδομών και Μεταφορών στον Κωδικό Αριθμό 
Εξόδων 2757 «Οικονομικές ενισχύσεις πυροπαθών, 
σεισμοπλήκτων, πλημμυροπαθών κ.λπ.» και για λόγους 
απλούστευσης και επιτάχυνσης της διαδικασίας, η κα¬ 
ταβολή του ποσού στους δικαιούχους θα γίνεται με την 
έκδοση κοινού τακτικού χρηματικού εντάλματος με την 
εφάπαξ έκτακτη ενίσχυση του άρθρου 12 παρ. 1. της 
ΠΝΠ της 26.7.2018 από τη Δ/νση Οικονομικής Διαχεί¬ 
ρισης του Υπουργείου Υποδομών και Μεταφορών και 
ισόποση πίστωση των τραπεζικών τους λογαριασμών, 
με κοινοποίηση στη ΓΔΟΥ του ΥΨΗΠΤΕ. 

Άρθρο 4 

Η ΓΔΟΥ του ΥΨΗΠΤΕ ελέγχει απολογιστικά το ποσό 
που διατέθηκε στους δικαιούχους.Τυχόν αδιάθετο υπό¬ 
λοιπο επιστρέφεται στονΤΚΠ με ευθύνη των ΓΔΟΥ των 
δύο Υπουργείων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Αυγούστου 2018 

Ο Υπουργός 

ΝΙΚΟΛΑΟΣ ΠΑΠΠΑΣ 



ΕΘΝΙΚΟ 

ΤΥΠΟΓΡΑΦΕΙΟ 


Καποδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: νν6ίπΐ35ί6Γ.6ί(5)0ί·αΓ 










